Specialiųjų pirkimo sąlygų 2 priedas 



SUPAPRASTINTAS ATVIRAS  KONKURSAS 
TRANSPORTO PRIEMONIŲ DRAUDIMAS

TECHNINĖ SPECIFIKACIJA


BENDROSIOS NUOSTATOS

1. Draudėjas – Perkantysis subjektas.
2.  Draudikas - Tiekėjas ūkio subjektas, fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkantysis subjektas sudaro sutartį.
3.  Draudimo objektas – Transporto priemonių savanoriškas (Kasko) draudimo paslaugos, bei Transporto priemonių valdytojo civilinės atsakomybės (TPVCA) privalomojo draudimo paslaugos.
4.  Draudžiamų transporto priemonių sąrašas ir kiekiai pateikiami šios techninės specifikacijos Priede Nr. 8 – Transporto priemonių  sąrašas. Draudžiamų transporto priemonių sąraše nurodyti kiekiai yra preliminarūs, skirti paslaugų įkainiams nustatyti, pasiūlymo kainai (vertinimui) apskaičiuoti ir laimėtojui nustatyti. Transporto priemonėms kasko draudimo apsauga gali  prasidėti skirtingais mėnesiais. Draudikas įsipareigoja pasiūlymą pateikti visoms transporto priemonėms kartu, tačiau transporto priemonių kiekiai, nurodyti techninėje specifikacijoje gali kisti (didėti arba mažėti) priklausomai nuo Draudėjo poreikių.
5.  Draudimo paslaugos perkamos tarpininkaujant UADBB „Marsh Lietuva“. Draudimo tarpininkas (Draudimo brokeris) UADBB „Marsh Lietuva“ (įm.k. 124130996), Lvivo g. 21A, Vilnius, teikia tarpininkavimo sudarant bei administruojant draudimo sutartis. Perkančioji organizacija sutinka, jog Draudimo brokeris gaus standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Perkančiosios organizacijos draudimo sutartis (-ys).

SUTARTIES GALIOJIMAS

6. Transporto priemonių savanoriškas (Kasko) draudimo sutarties galiojimo terminas yra nuo 2026-12-09 d. iki 2027-12-08 d. (imtinai).
7. Transporto priemonių valdytojų civilinės atsakomybės privalomojo draudimo sutarčių galiojimo terminas yra nuo 2026-12-09 iki 2027-12-08 (imtinai), išskyrus transporto priemones, nurodytas specialiųjų sąlygų priede Nr. 8, kurių draudimo sutartys įsigalioja jame nurodytomis datomis (pvz., nuo 2026-12-05 arba 2026-12-06) ir galioja vienerius metus nuo jų įsigaliojimo dienos. 
8. Draudėjui pageidaujant, polisai išrašomi trumpesniam nei vienerių metų laikotarpiui, o įmoka paskaičiuojama pagal pateiktus Draudiko metinius įkainius proporcingai polisų galiojimo laikotarpiui. Draudimo apsaugos galiojimo laikotarpis kiekvienai transporto priemonei bus nurodytas Draudėjo.

DRAUDIMO SĄLYGOS

9. Transporto priemonių savanoriško (Kasko) draudimo sąlygos:
9.1. Draudžiama nuo visų rizikų - nuo sunaikinimo, sugadinimo ar praradimo dėl bet kokių įvykių, staiga ir netikėtai atsitikusių apsaugos galiojimo laikotarpiu, išskyrus draudiko taisyklėse apibrėžtus nedraudžiamuosius įvykius.
9.2. Visi nedraudžiamieji įvykiai nurodyti galiojančiose draudimo rūšies taisyklėse, tiek kiek jie neapriboja šioje specifikacijoje nurodytų sąlygų. Esant prieštaravimams tarp šioje specifikacijoje numatytų sąlygų ir Draudiko transporto priemonių savanoriško Kasko draudimo taisyklių, vadovaujamasi specifikacijoje numatytomis sąlygomis. Neaptartos nuostatos, darančios įtaką esminėms šalių teisėms ir pareigoms, galioja su sąlyga, kad nekeičia techninės specifikacijos nuostatų, nes priešingu atveju jos laikomos negaliojančiomis
9.3. Transporto priemonės, kurių gamybos metai yra iki 365 dienų (skaičiuojant dienų tikslumu nuo pirmos registracijos dienos), draudžiamos nauja verte, kuri numatyta įsigijimo dokumentuose, likusieji automobiliai draudžiami rinkos verte.
9.4. Keičiamoms transporto priemonės dalims, sugadintoms draudžiamojo įvykio metu, nėra taikomas nusidėvėjimas (išskyrus padangas), jei draudžiamojo įvykio metu transporto priemonė yra ne nesenesnė kaip 6 metai (imtinai). 
9.5. Transporto priemonės remontas gali būti atliekamas transporto priemonių remonto paslaugas teikiančioje bendrovėje Draudėjo pasirinkimu, nepriklausomai nuo jų gamybos metų.
9.6. Keičiamiems transporto priemonių kėbulo ir/ar žibintų stiklams, sugadintiems draudžiamojo įvykio metu, nėra taikomas nusidėvėjimas.  
9.7. Pagalbos kelyje draudimo paslauga suteikiama Europos teritorijoje visiems lengviesiems bei krovininiams automobiliams, kurių bendroji masė neviršija 3,5 t.
9.8. Jeigu transporto priemonei padaryti nuostoliai neviršija 4000 Eurų (neatskaičius besąlyginės išskaitos) ir draudžiamojo įvykio metu nebuvo padaryta žala trečiajam asmeniui ir/ar jo turtui, tai draudimo išmoka gali būti mokama be policijos ar kompetentingos institucijos įvykį patvirtinančio dokumento (išskyrus vagystės ir plėšimo atvejais), draudikui apžiūrėjus transporto priemonę ir įvertinus žalą.
9.9. Lengviesiems automobiliams bei krovininiams automobiliams iki 3.5 t. bendrosios masės, atlyginama žala dėl padangų sugadinimo ar sunaikinimo net ir nesant kitų transporto priemonės dalių ir/ar detalių sugadinimų. Padangų nusidėvėjimas skaičiuojamas pagal patvirtintą kelių transporto priemonių vertinimo instrukciją.
9.10. Apdraudžiama papildomai neserijiniu būdu stacionariai įrengta papildoma įranga (įskaitant automobilių reklaminius lipdukus, piešinius ir pan.), kurios vertė - 1500 Eurų. Papildomos įrangos draudimo suma yra įskaičiuojama į transporto priemonės draudimo sumą.
9.11. Draudikas ir Draudėjas susitaria, kad Draudikas visiškai kompensuoja išlaidas susijusias su transporto priemonės technine ekspertize po draudžiamojo įvykio. Šios išlaidos kompensuojamos tik tuo atveju, kai techninės ekspertizės būtinumą reglamentuoja Lietuvos Respublikos įstatymai.
9.12. Draudikas ir Draudėjas susitaria, kad Draudikas nereikalaus papildomai įrengti transporto priemonėse apsaugos sistemų ir esamas transporto priemonių apsaugos sistemas laikys pakankamomis.
9.13. Draudimas galioja Lietuvos Respublikos teritorijoje ir geografinės Europos teritorijose, išskyrus Ukrainą, Rusiją ir Baltarusiją.
9.14. Draudikas ir Draudėjas sutaria, kad mokama draudimo išmoka dėl žalos, kuri atsirado dėl patekusio vandens į transporto priemonę ar jos agregatus, kai transporto priemonė važiuoja (ar stovi veikiančiu varikliu) keliu per susidariusius nuo lietaus vandens telkinius.
10. Transporto priemonių savanoriško (Kasko) draudimo besąlyginės išskaitos:
10.1. Jei draudžiamasis įvykis atsitiko ne dėl draudėjo kaltės ir draudikas įgyja atgręžtinio reikalavimo teisę į draudžiamojo įvykio kaltininką, kurio duomenys draudikui yra žinomi, tai draudimo išmoka yra mokama netaikant išskaitos (išskyrus išskaitą, numatytą vagystės atveju). Jei draudžiamasis įvykis atsitiko dėl abipusės draudžiamojo įvykio dalyvių kaltės, išskaita taikoma proporcingai draudėjo kaltės dydžiui.
10.2. Besąlyginė išskaita autobusams – 250 Eurų įvykio atveju, 10% vagystės atveju, 0 € stiklo dūžio atveju pirmam įvykiui kiekvienai transporto priemonei.
10.3. Besąlyginė išskaita lengviesiems ir krovininiams automobiliams iki 3,5 t. – 90 Eurų įvykio atveju, 10% vagystės atveju, 0 Eurų stiklo dūžio atveju, neribotam skaičiui.
10.4. Draudimo galiojimo teritorija – Europa, išskyrus Rusija, Baltarusija bei Ukraina.
11. Transporto priemonių valdytojo civilinės atsakomybės privalomojo draudimo apimtis, sumos ir sąlygos aprašytos Transporto priemonių valdytojo civilinės atsakomybės privalomojo draudimo įstatymo aktualioje redakcijoje.
12. Transporto nuostolingumo istorija:
	Draudimo rūšis
	Draudimo laikotarpis
	2023-12-09
2024-12-08
	2024-12-09
2025-12-08
	2025-12-09
2026-09-22

	Kasko 
	Išmoka (+)
	21 575 €
	36 000.39 €
	21 072.75 €

	
	Rezervas (-)
	0 €
	0 €
	1 250 €

	
	Atgautas regresas
	0 €
	0 €
	0 €

	
	Įvykių skaičius
	23
	18
	13

	TPVCA
	Išmoka (+)
	5 237 €
	9 003.46 €
	631.57 €

	
	Rezervas (-)
	0 €
	0 €
	6 500 €

	
	Atgautas regresas
	0 €
	0 €
	0 €

	
	Įvykių skaičius
	8
	6
	6




DRAUDIMO ĮMOKOS MOKĖJIMO TERMINAI

13. Draudimo įmoka mokama pavedimu į Draudiko atsiskaitomąją sąskaitą.
14. Draudimo įmoka mokama:
  14.1.  Transporto priemonių savanoriškas (Kasko) draudimas – ketvirtiniais mokėjimais.
  14.2. Transporto priemonių valdytojo civilinės atsakomybės privalomojo draudimas – vienu    mokėjimu.
15. Pirmai draudimo įmokai nustatomas 7 (septynių) dienų mokėjimo atidėjimo terminas.

KITOS SUTARTIES SĄLYGOS

16. Šiai sutarčiai, jos aiškinimui ir iš jos kylančioms teisėms ir pareigoms taikoma Lietuvos Respublikos teisė.
17. Visi ginčai, nesutarimai ar reikalavimai, kylantys dėl šios sutarties pažeidimo, nutraukimo ir negaliojimo, ar kitaip susiję su šia sutartimi, bus sprendžiami tarp šalių derybų keliu. Jeigu šalys neišsprendžia tokių ginčų, nesutarimų ar reikalavimų, tokie ginčai galutinai išsprendžiami atitinkamame Lietuvos Respublikos teisme.
18. Draudėjo apyvartos, darbuotojų skaičiaus padidėjimas nėra laikoma rizikos padidėjimu.
19. Sutartis bei jos priedai sudaromi dviem egzemplioriais, turinčiais vienodą juridinę galią, kiekvienai šaliai po vieną.
